CELEX: 62021CN0517
Language: bg
Date: 2021-08-20 00:00:00
Title: Дело C-517/21: Преюдициално запитване от Landesgericht Korneuburg (Австрия), постъпило на 20 август 2021 г. — Laudamotion GmbH/TG, QN, AirHelp Germany GmbH

22.11.2021   
            
            
               BG
            
            
               Официален вестник на Европейския съюз
            
            
               C 471/27
            
         
      Преюдициално запитване от Landesgericht Korneuburg (Австрия), постъпило на 20 август 2021 г. — Laudamotion GmbH/TG, QN, AirHelp Germany GmbH
      (Дело C-517/21)
      (2021/C 471/34)
      Език на производството: немски
      
         Запитваща юрисдикция
      
      Landesgericht Korneuburg
      
         Страни в главното производство
      
      
         Жалбоподател: Laudamotion GmbH
      
         Ответници: TG, QN, AirHelp Germany GmbH
      
         Преюдициални въпроси
      
      
                  1)
               
               
                  Трябва ли член 3, параграф 2, буква а) от Регламент (ЕО) № 261/2004 (1) да се тълкува в смисъл, че този регламент е приложим по отношение на пътник, който се е регистрирал онлайн, но не се е представил на гишето за регистрация в посочения в тази разпоредба час?
               
            
                  2)
               
               
                  Като се вземе предвид решение Sturgeon и др. (2), трябва ли член 5 във връзка с член 7 от Регламент № 261/2004 да се тълкува в смисъл, че ако опериращият въздушен превозвач не е в състояние да се освободи от отговорност по смисъла на член 5, параграф 3 от Регламент № 261/2004, пътникът има право на обезщетение, когато
                  
                              —
                           
                           
                              закъснението на полета в крайния пункт на пристигане е минимум три часа,
                           
                        
                              —
                           
                           
                              преди качването на борда на полета вече е ясно, че същият ще достигне крайния си пункт на пристигане със закъснение от минимум три часа, и
                           
                        
                              —
                           
                           
                              пътникът не се явява за качването на борда на този полет?
                           
                        При утвърдителен отговор на втория въпрос:
               
            
                  3)
               
               
                  Важи ли това дори когато пътникът, без съдействието на опериращия въздушен превозвач, резервира алтернативен полет, с който достига друго летище, което обслужва същия град, респ. същия регион (член 8, параграф 3 от Регламент № 261/2004) като първоначално резервирания му полет, съвсем малко по-късно, отколкото ако беше достигнал по разписание крайния пункт на пристигане на първоначално резервирания полет?
                  При утвърдителен отговор на втория въпрос:
               
            
                  4)
               
               
                  Важи ли това дори когато по негово искане резервацията на пътника е променена от опериращия въздушен превозвач за алтернативен полет, с който той достига крайния си пункт на пристигане дори по-рано отколкото със закъснелия първоначално резервиран полет, но все пак по-късно, отколкото ако го беше достигнал по разписание с първоначално резервирания полет (при което полетът, за който резервацията на пътника е променена, дори няма „голямо закъснение“)?
               
            
         (1)  Регламент (ЕО) № 261/2004 на Европейския Парламент и на Съвета от 11 февруари 2004 година относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети, и за отмяна на Регламент (ЕИО) № 295/91 (ОВ L 46, 2004 г., стр. 1; Специално издание на български език, 2007 г., глава 7, том 12, стр. 218).
      
         (2)  Решение на Съда от 19 ноември 2009 г. по дела C-402/07 и C-432/07, EU:C:2009:716.